b'\n_START_ARTICLE_\nSeppo Alvari\n_START_PARAGRAPH_\nSeppo Alvari Pohjolainen on suomalainen rumpali ja laulaja, joka tuli tunnetuksi Timo Rautiainen & Trio Niskalaukaus -yhtyeest\xc3\xa4._NEWLINE_Niskalaukauksen hajottua Alvari levytti perustamansa Mamboo Kings -yhtyeen kanssa Poko Rekordsin julkaiseman Hirtetyn miehen kapina -albumin, jonka kappaleet "Rakkauden kroisos", "Miksi Roy Orbison pukeutui mustaan" ja "Seitsem\xc3\xa4n saluunan enkelit" saivat paljon radiosoittoa. Kun Seppo Alvari & Mamboo Kings hajosi sis\xc3\xa4isiin ristiriitoihin, on Alvari jatkanut soolouraansa. Toinen albumi, Tinasotilas, julkaistiin 24. syyskuuta 2008. My\xc3\xb6s toisen albumin julkaisusta vastasi Poko Rekords._NEWLINE_Musiikillisesti Seppo Alvari edustaa ns. outlaw-iskelm\xc3\xa4\xc3\xa4, joka on yhdistelm\xc3\xa4 rautalankaa, iskelm\xc3\xa4\xc3\xa4, rockia ja rockabilly\xc3\xa4. Alvarin nykyinen levy-yhti\xc3\xb6 on Rocket Records, jonka kautta ilmestyi kolmas albumi Pienemm\xc3\xa4n riesan tie syyskuussa 2009.'